钦定古今图书集成/明伦汇编/氏族典/第177卷 > 田况
## 钦定古今图书集成/明伦汇编/氏族典/第177卷 > 田况

按《宋史田况传》，“况字元均，其先冀州信都人。晋乱，祖
行周没于契丹。父延昭，景德中脱身南归，性沈騺，教
子甚严，累官至太子率府率。况少卓荦有大志，好读
书，举进士甲科，补江陵府推官，再调楚州判官，迁秘
书省著作佐郎，举贤良方正，举太常丞，通判江宁府。
赵元昊反夏，竦经略陕西，辟为判官，迁右正言，管勾”
国子监，判三司理欠凭由司，专供谏职，权修起居注，
遂知制诰。寻为陕西宣抚副使，还领三班院。始，契丹
寇澶州，略得数百人，以属其父延昭，延昭哀之，悉纵
去，因自脱归中国。延昭生八男，子多知名，况长子也。
保州之役，况坑杀降卒数百人，朝廷壮其决，后大用
之。然卒无子，以兄子为后。